**Ministru kabineta noteikumu projekta**

**„Noteikumi par izdevējdarbības pārskata oficiālās statistikas veidlapas paraugu un veidlapas aizpildīšanas un iesniegšanas kārtību”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par izdevējdarbības pārskata oficiālās statistikas veidlapas paraugu un veidlapas aizpildīšanas un iesniegšanas kārtību” (turpmāk – Projekts) sagatavots, pamatojoties uz Statistikas likuma 11.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd pārskata par izdevējdarbību iesniegšanu Latvijas Nacionālajai bibliotēkai nosaka Ministru kabineta 2009.gada 7.jūlija noteikumi Nr.739 „Noteikumi par izdevējdarbības valsts statistikas pārskata veidlapas paraugu un pārskata iesniegšanas un aizpildīšanas kārtību” (turpmāk – Noteikumi). Ņemot vērā Statistikas likuma 11.pantu un pārejas noteikumu 2.punkta 10.apakšpunktu Kultūras ministrija sadarbībā ar Latvijas Nacionālo bibliotēku ir aktualizējusi pārskata par izdevējdarbību veidlapas paraugu. Projektā paredzēts, ka izdevējs veidlapu iesniedz Latvijas Nacionālajā bibliotēkā divas reizes gadā līdz 15.jūlijam par laikposmu no kalendārā gada 1.janvāra līdz 30.jūnijam un līdz15.janvārim par laikposmu no iepriekšējā gada 1.jūlija līdz 31.decembrim. |
| 3. | Projekta izstrādē iesaistītās institūcijas | Kultūras ministrija, Latvijas Nacionālā bibliotēka. |
| 4. | Cita informācija | Nav  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 900 personas, kas veic izdevējdarbību Latvijas Republikas teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina šobrīd pastāvošo kārtību izdevējdarbības valsts statistikas pārskatu iesniegšanā.Atbilstoši Statistikas likuma 5.panta pirmās daļas 2.punktam tiesiskais regulējums ietver nepieciešamību nodrošināt datus, lai pildītu normatīvajos aktos noteiktās valsts institūciju funkcijas.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – Projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Projekts attiecas uz noteiktu personu loku – izdevējiem. |
| 2. | Sabiedrības līdzdalība projekta izstrādē | Latvijas Nacionālā bibliotēka 2017.gada 11.aprīlī organizēja tikšanos ar izdevējiem, kuras ietvaros veiktas konsultācijas ar izdevējiem. |
| 3. | Sabiedrības līdzdalības rezultāti | Konsultācijās pārrunāts jautājums par izdevumu papildtirāžu norādīšanu, kas būtiski ietekmē Latvijas izdevējdarbības statistikas datus. Izstrādājot jauno veidlapas formu, Latvijas Nacionālā bibliotēka ir ņēmusi vērā izdevēju visbiežāk uzdotos jautājumus par veidlapas aizpildīšanu, līdz ar to jaunās veidlapas aizpildīšana izdevējam būs saprotama un vienkārša. Projekta izstrādē ņemti vērā izdevēju ieteikumi un veidlapa papildināta ar atsevišķu tabulu, kur izdevējiem ir sniegta iespēja norādīt papildtirāžu. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija, Latvijas Nacionālā bibliotēka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Garda 67716192

Ansis.Garda@lnb.lv